பிற கட்சிகளில் கொள்கை முடிவுகள் கட்சிக்கு வெளியே வேறொரு குறுங்குழுவால் தீர்மானிக்கப்படாது, திணிக்கப்படாது. அந்தந்த கட்சித் தலைமை, நிர்வாகிகளால் தான் முடிவுகள் எடுக்கப்படும். அந்த கட்சித் தலைமையின் வர்க்கச் சார்புக்கு ஏற்ப வேண்டுமானால் அவர்கள் கொள்கை முடிவுகளை சமரசம் செய்து கொள்ளக்கூடியவர்களாக, மக்கள் கருத்துக்கு மாறாக செயல்படக் கூடியவர்களாக இருக்கக்கூடும். ஆனால் அப்போதும் கூட அவர்கள் ஒரு கருத்தியல் குழுவின் சர்வாதிகாரத்துக்குக் கட்டுப்பட்டவர்களாக இருக்க மாட்டார்கள்.